CELEX: E2011P0008
Language: el
Date: 2011-04-11 00:00:00
Title: Προσφυγή που ασκήθηκε στις 11 Απριλίου 2011 από την Εποπτεύουσα Αρχή της ΕΖΕΣ κατά της Ισλανδίας (Υπόθεση E-8/11)

7.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 199/8
            
         Προσφυγή που ασκήθηκε στις 11 Απριλίου 2011 από την Εποπτεύουσα Αρχή της ΕΖΕΣ κατά της Ισλανδίας
   (Υπόθεση E-8/11)
   2011/C 199/04
   Στις 11 Απριλίου 2011, η Εποπτεύουσα Αρχή της ΕΖΕΣ, εκπροσωπούμενη από τους Xavier Lewis και Florence Simonetti, ενεργούντες ως αντιπρόσωποι της Εποπτεύουσας Αρχής της ΕΖΕΣ, 35, Rue Belliard, 1040 Brussels, Belgium, άσκησε προσφυγή κατά της Ισλανδίας ενώπιον του Δικαστηρίου ΕΖΕΣ.
   Η Εποπτεύουσα Αρχή της ΕΖΕΣ ζητεί από το Δικαστήριο ΕΖΕΣ να αναγνωρίσει ότι:
   
               1)
            
            
               Η Δημοκρατία της Ισλανδίας, παραλείποντας να διασφαλίσει ότι οι αρμόδιες αρχές της έχουν εκπονήσει και, ενδεχομένως, εγκρίνει στρατηγικούς χάρτες θορύβου και καταρτίσει σχέδια δράσης για την καταπολέμηση του θορύβου για όλους τους μεγάλους οδικούς άξονες στο έδαφός της όπου καταγράφεται κυκλοφορία άνω των έξι εκατομμυρίων οχημάτων ετησίως, καθώς και να εξασφαλίσει ότι οι πληροφορίες που προέρχονται από τους στρατηγικούς χάρτες θορύβου και οι συνοπτικές παρουσιάσεις των σχεδίων δράσης, όπως αναφέρονται στο παράρτημα VI της οδηγίας, αποστέλλονται στην Εποπτεύουσα Αρχής της ΕΖΕΣ, αθέτησε τις υποχρεώσεις που υπέχει δυνάμει του άρθρου 7 παράγραφος 1, του άρθρου 8 παράγραφος 1 και του άρθρου 10 της Πράξης που αναφέρεται στο σημείο 32ζ του παραρτήματος ΧΧ της συμφωνίας ΕΟΧ (Οδηγία 2002/49/ΕΚ του Ευρωπαϊκού Κοινοβουλίου και του Συμβουλίου της 25ης Ιουνίου 2002 σχετικά με την αξιολόγηση και τη διαχείριση του περιβαλλοντικού θορύβου) όπως προσαρμόστηκε στη συμφωνία ΕΟΧ ως πρωτόκολλο 1 αυτής.
               και ότι
            
         
               2)
            
            
               η Δημοκρατία της Ισλανδίας βαρύνεται με τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η Εποπτεύουσα Αρχή της ΕΖΕΣ υποστηρίζει ότι η Ισλανδία παρέλειψε να καταρτίσει στρατηγικούς χάρτες θορύβου και σχέδια δράσης για την καταπολέμηση του θορύβου για όλους τους μεγάλους οδικούς άξονες όπου καταγράφεται κυκλοφορία άνω των έξι εκατομμυρίων οχημάτων ετησίως.
            
         
               —
            
            
               Η Εποπτεύουσα Αρχή της ΕΖΕΣ υποστηρίζει ότι η εν λόγω παράλειψη συνιστά παράβαση του άρθρου 7 παράγραφος 1, του άρθρου 8 παράγραφος 1 και του άρθρου 10 της οδηγίας 2002/49/ΕΚ του Ευρωπαϊκού Κοινοβουλίου και του Συμβουλίου της 25ης Ιουνίου 2002 σχετικά με την αξιολόγηση και τη διαχείριση του περιβαλλοντικού θορύβου, που αναφέρεται στο σημείο 32ζ του παραρτήματος ΧΧ της συμφωνίας ΕΟΧ.